Ministerstvo dopravy a výstavby Slovenskej republiky pravidelne zverejňuje VÝZVA NA PREDKLADANIE ŽIADOSTÍ O DOTÁCIE na zateplenie rodinnÝCH domov
V poradí posledná výzva č. Z8/2021 z 18. mája 2021 bola ukončená pre naplnenie limitu. Situáciu sledujeme a pri ďalšej výzve doplníme aktuálne informácie.
POZOR, ZMENA!
V posledných štyroch kolách výzvy už neplatila podmienka, že zatepľovanie musí realizovať licencovaná firma a MDV SR to plánuje udržať aj v budúcnosti. Naďalej však musí žiadateľ predložiť spracovaný projekt zateplenia rodinného domu, vrátane projektového energetického hodnotenia.
Podmienky získania dotácie
O dotáciu môže požiadať fyzická osoba, ktorá má na území Slovenskej republiky trvalý pobyt a je vlastníkom rodinného domu.
Na aké stavby možno získať dotáciu?
Príspevok možno poskytnúť na zateplenie rodinného domu, ktorý:
- bol daný do užívania aspoň 10 rokov pred zateplením
- má celkovú podlahovú plochu najviac 150 (jednopodlažná budova), resp. 300 m2 (viacpodlažná budovy)
- sa nachádza na území SR, je výlučne využívaný na bývanie
- a ktorému nebola poskytnutá štátna podpora (ŠFRB alebo iná)
O príspevok je možné požiadať na práce začaté po 31. decembri 2014.
Zateplením sa rozumie komplexné zateplenie rodinného domu tak, aby bola dosiahnutá zvýšená celková energetická hospodárnosť domu:
- zateplením obvodového plášťa, strešného plášťa, vnútorných deliacich konštrukcií medzi vykurovaným a nevykurovaným priestorom
- výmenou pôvodných otvorových konštrukcií rodinného domu
Technické podmienky
Pri uskutočnení zateplenia rodinného domu musia byť dodržané tieto technické podmienky:
- zatepľované alebo vymieňané stavebné konštrukcie musia vyhovovať podmienkam kladeným na novú výstavbu v čase vypracovania projektu,
- stavebné konštrukcie, ktoré nie sú predmetom výmeny alebo zateplenia musia vyhovovať minimálnym požiadavkám zabezpečujúcich hygienu a ochranu zdravia,
- v prípade, ak sa navrhuje zateplenie obvodových stien rodinného domu kontaktným zatepľovacím systémom (ETICS), môže byť použitý iba v takej skladbe, na ktorú vydal výrobca doklad preukazujúci jej vlastnosti - vyhlásenie o parametroch systému.
Ako podať žiadosť?
Ako môžete o dotáciu (štátny príspevok) požiadať?
- Najskôr po zverejnení výzvy Ministerstvom dopravy, výstavby a regionálneho rozvoja SR
- Podanie žiadosti po zateplení alebo pred zateplením - rezervácia prostriedkov - 12 mesiacov na realizáciu a predloženie dokladov
Až do 7 000 EUR - V závislosti od dosiahnutých tepelnoizolačných vlastností domu.
Až do 1 000 EUR - Podľa potreby tepla na vykurovanie (podľa toho, koľko tepla sa ušetrí).
Až do 800 EUR - Na projektovú dokumentáciu vrátane energetického hodnotenia a energetický certifikát. Oprávnené náklady: zhotovenie zateplenia, vyregulovanie vykurovacieho systému, súvisiace stavebné úpravy (obnova vstupov, bleskozvodu a vystupujúcich častí, ako sú lodžia a balkón). Náklady vrátane dane z pridanej hodnoty.
Všetky detailné informácie týkajúce sa štátneho príspevku na zateplenie rodinných domov nájdete na https://byvajteusporne.sk/